google/wiki40b huggingface dataset:
Narodenie presvätej Bohorodičky

Narodenie presvätej Bohorodičky alebo Narodenie našej presvätej Vládkyne, Bohorodičky Márie, vždy Panny je jedným z dvanástich veľkých cirkevných sviatkov gréckokatolíckej a pravoslávnej cirkvi. Slávi sa 8. septembra, je to prvý veľký sviatok liturgického roka.
Obsahom sviatku je udalosť narodenia Márie rodičom svätým Joachimovi a Anne. Ide o mimobiblickú udalosť, ktorá je zachytená v apokryfnom Jakubovom protoevanjeliu. Tento sviatok je akoby predobrazom sviatku Narodenia Pána, čo vidno v podobnej kompozícii ikony aj v texte tropára sviatku.
Sviatok sa v byzantskom obrade slávi už od 6. storočia.
Janet.

Disk 1

Štandardné US-vydanie
Tatra T6C5

Konštrukcia

T6C5 je pomerne netypická električka. Ide o obojsmerný štvornápravový motorový električkový vozeň vyvinutý pôvodne pre Spojené štáty, pre mesto New Orleans. Vozidlo je vybavené štyrmi dverami, vždy dvoma na jednej strane vozňovej skrine. Na oboch koncoch sú umiestnené kabíny vodiča. Inak konštrukčne vychádza z osvedčených typov Tatra T6A2 a Tatra T6A5. Elektrická výzbroj je typu TV14.
Do tohto typu je možné montovať podvozky, tak pre normálny rozchod koľají 1 435 mm, ako aj pre iné, neštandardné.

Prototyp

Vozeň bez evidenčného čísla bol vyrobený v roku 1998. Po krátkych skúšobných jazdách v Prahe bol prevezený do New Orleans na neobvyklý rozchod koľajníc 1587,5 mm, kde skúšobne jazdil od roku 1999. Zákazník bol s vozidlom spokojný, ale potom, ako sa dozvedel o hospodárskych problémoch ČKD, stratil záujem. V roku 2001 bola električka premiestnená naspäť do Prahy.
Záujem o netypický vozeň prejavil podnik z Nemecka z mesta Strausberg, ktorý prevádzkuje električkovú dopravu na 6 km dlhej jednokoľajovej trati bez obratiska. Na nočnú prevádzku boli vozidlá Tatra KT8D5, ktoré sú v Strausbergu bežne v prevádzke, príliš veľké, preto podnik zakúpil električku T6C5. Po vybavení vozňu podvozkami so štandardným rozchodom a už druhých skúšobných jazdách v Prahe bol vozeň prevezený na miesto určenia, kde od roku 2003 jazdí pod evidenčným číslom 30.
Jánovce (okres Galanta)

O obci

Obec leží v západnej časti Podunajskej nížiny v nadmorskej výške 120 m, na rozhraní Úľanskej mokrade a Žitného ostrova. V blízkosti tečie Malý Dunaj a Čierna Voda. Reliéf je rovinný s minimálnym relatívnym kolísaním výšky (1 m). Kataster obce je odlesnený, pôvodné vŕbovo-topoľové lužné lesy boli odstránené a zachovali sa len v podobe lesných pásov v terénnych depresiách bývalých tokov a riečnych ramien (Ereč). Úrodné černozemné a lužné pôdy sú intenzívne poľnohospodársky využívané. Klíma je teplá s malým množstvom zrážok. V mohutných štrkopieskových vrstvách sa nachádzajú veľké zásoby podzemných vôd, dopĺňané infiltráciou z Dunaja. V blízkosti sa nachádza vodný zdroj Jelka s výdatnosťou takmer 1000 l/s, zásobujúci pitnou vodou značnú časť západného Slovenska. Celé územie obce spadá do Chránenej vodohospodárskej oblasti Žitný ostrov.
Obec Jánovce leží 32 km od Bratislavy, 10 km od Senca a 17 km od Galanty. Ide o malú obec, s počtom obyvateľov, aktuálne k marcu 2009 je v obci k trvalému pobytu nahlásených 444 obyvateľov, 203 mužov a 241 žien. Na základe administratívno-správneho členenia z roku 1996 patrí do Trnavského kraja a okresu Galanta.
V obci sa nachádza materská škola a základná škola v ktorej je umiestnená aj miestna knižnica, budova obecného úradu, kultúrny dom, futbalový štadión ako aj potraviny a miestne pohostinstvo a pekáreň s malopredajňou.
V obci je rímskokatolícky kostol, spadajúci pod farnosť vo Veľkých Úľanoch. V rokoch 2003-04 prešiel kompletnou rekonštrukciou, vrátane úprav okolia. V obci sú dva cintoríny, rímskokatolícky a evanjelický.

Vznik a založenie obce

Čisto z hospodárskych potrieb na rodinnom majetku Pálfiovcov vzniká samostatná obec Jánovce. Stalo sa, že grófka Gabriela de Colloredo zanechala územie dnešných Jánoviec Jánovi Pálfimu ml. a pomohla tak založiť obec, ktorá dostala pomenovanie po novom majiteľovi Jánovi Pálfim "Jánovce".
Stalo sa tak v roku 1792 a už v roku 1795 bol vyhotovený katastrálny plán (overený hlavným župným zememeračom), ktorý je vlastne plánom obce Jánovce.

Znak (cimer) novozaloženej obce

Poddanská dedina Jánovce dostala pri svojom vzniku aj svoj znak (cimer), ktorý používala po desaťročia ako obecnú pečať.
Znak Jánoviec predstavuje tri pšeničné klasy, previazané stuhou, upevnené kosákom. Kruhopis pečate znie Janosháza Község - čiže Matúšova zem Jánovce obec.
Allan Mikušek

Zo života

Začínal v skupine Podkova, kam nastúpil v auguste 1988. V roku 1993 odišiel zo skupiny a venoval sa sólovej kariére. V auguste 2008 vytvoril spoločný projekt so skupinou GrassCountry, s ktorou vystupoval napr. vo Francúzsku, Švajčiarsku, Maďarsku, Poľsku, Nemecku, Česku. Vyšlo im CD Allan Mikušek and Grasscountry. V tejto skupine spievala aj jeho dcéra, ktorá po skončení projektu zostala v skupine na poste speváčky. Okrem toho, že vystupuje samostatne, hrá aj s kapelou AM Band.

Rodina

Dcéra Natália Mikušková (* 1989) je speváčka. V roku 1994, keď mala päť rokov, na albume Stále hrám... nahrala s otcom pieseň Deduško Sen. Spevácky účinkovala na koncertoch spolu s otcom. V roku 2008 začala spievať ako hosť v skupine Allan Mikušek and GrassCountry, neskôr bola hlavnou speváčkou. Syn Peter Mikušek (* 1991) je bubeník. Hral v skupinách The Downhill, Metropolis, MindStorm, Beans & Bullets, Status Euphoria, spolupracoval s Allanom Mikušekom, Zuzanou Smatanovou, Ivanom Mihokom, Hell's Gang. V skupine The Downhill hral medzi rokmi 2009 a 2012.
Igor Janev

Kariéra

Igor Janev bol zvláštnym poradcom ministra zahraničných vecí Macedónskej republiky v roku 2002. V súčasnej dobe je vedeckým poradcom medzinárodného práva a medzinárodných vzťahov (politických vied) na Inštitúte politických štúdií v Belehrade. Podľa srbského zákona je pozícia vedeckého poradcu v štátnom ústave zhodná s postavením/titulom riadneho profesora verejnej (štátnej) vysokej školy.
Janevom navrhované riešenie macedónskej otázky názvu krajiny v Organizácii Spojených národov bolo v roku 2012 oficiálne prijaté macedónskym prezidentom Georgeom Ivanovom.  Vláda republiky Macedónsko teda oficiálne podporovala stanovisko a vyhlásenie Janeva, že Organizácia Spojených národov v procese vstupu Macedónska do OSN porušila Chartu OSN a vytvorila tak „ultra vires“ akt.

Publikácie

Janev publikoval viac ako 160 vedeckých článkov, 17 monografií a kníh z oblasti politológie, medzinárodného práva a medzinárodných vzťahov. Posledná monografia s názvom Diplomacia bola publikovaná Inštitútom politických štúdií v Belehrade v roku 2013.
Kozmické žiarenie

Kozmické žiarenie je prúd vysokoenergetických častíc, ktoré vnikajú do zemskej atmosféry z kozmického priestoru (tzv. primárne kozmické žiarenie) a častíc, ktoré vznikli v zemskej atmosfére interakciou častíc primárneho kozmického žiarenia s časticami atmosféry (tzv. sekundárne kozmické žiarenie). Má najkratšiu známu vlnovú dĺžku.
Primárne kozmické žiarenie je tvorené úplne ionizovanými atómami. Tvoria ho 90%-ným podielom jadrá vodíka (protóny), 9%-ný podiel majú jadrá hélia (α častice) a zvyšok tvoria ťažšie jadrá až po jadrá s protónovým číslom 92 a vysokoenergetické voľné elektróny. Všetky častice sa pohybujú rýchlosťami blízkymi rýchlosti svetla, preto majú aj vysokú kinetickú energiu (10⁹ až 10²¹ eV).
Nízkoenergetické častice primárneho kozmického žiarenia prichádzajú najmä zo Slnka (10⁹ až 10¹⁰ eV). Vznikajú pri slnečných erupciách. Intenzita slnečného kozmického žiarenia sa mení v zhode s 11-ročným slnečným cyklom. Najväčšia časť kozmického žiarenia prichádza z galaktických oblastí, jeho zdrojom sú supernovy a ich pozostatky. Najenergetickejšie častice (energia nad 10¹⁸) pochádzajú z mimogalaktických oblastí. Ich zdrojom sú kvazary a aktívne jadrá galaxií.
Vysokú energiu častice získavajú prechodom cez premenné magnetické polia. Zemské magnetické pole sústreďuje častice okolo magnetických pólov a do pásiem žiarenia. Intenzita kozmického žiarenia sa mení so zemepisnou šírkou, preto na rovníku má kozmické žiarenie najmenšiu intenzitu a v okolí pólov najväčšiu.
Po vniknutí do zemskej atmosféry ťažké jadrá kozmického žiarenia interagujú s časticami atmosféry vo výške 40 km, jadrá vodíka primárneho kozmického žiarenia interagujú s jadrami dusíka a kyslíka vo výške 20 km. Nižšie sa dostávajú už len vysokoenergetické častice, ktoré pri interakciách vyvolávajú celú reťaz rozvetvených reakcií. Reťaz pokračuje dovtedy, kým energia jednotlivých častíc neklesne na 10⁸ eV.
Podľa prenikavosti častíc má sekundárne kozmické žiarenie tzv. mäkkú a tvrdú zložku. Mäkká zložka pozostáva z elektrónov a pozitrónov. Tvrdá zložka (veľmi prenikavá) pozostáva z energetických mezónov, schopných preniknúť hlboko pod zemský povrch.
Kozmické žiarenie sa skúma pomocou výškových balónov, rakiet, kozmických družíc a sond. Jeho štúdium má význam pre astrofyziku vysokých energií, štúdium silných interakcií a elementárnych častíc. Kozmické žiarenie môže vyvolať závažné biologické efekty (napr. zmenu génov), poškodzuje polovodiče.

Pôvodný prameň

Hajduk, A., Štohl, J. a kol., Encyklopédia astronómie, Obzor Bratislava, 1987, str. 298 – 299
Monthurel

Poloha

Obec má rozlohu 3,86 km². Najvyšší bod je položený 237 m n. m. a najnižší bod 71 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Regny

Poloha

Regny má rozlohu 11,89 km². Najvyšší bod je položený 124 m n. m. a najnižší bod 66 m n. m.

Obyvateľstvo

Regny má 212 obyvateľov (2009).
Graf vývoja obyvateľstva:
Zdroje: INSEE
Perifétes (syn Koprea)

Perifétes (starogr. Περιφήτης – Perifétes/iný prepis Perifétés) je v gréckej mytológii syn Koprea z Elidy.
Perifétes pochádzal z Mykén. Keď vypukla Trójska vojna, bojoval po boku achájskeho vojska proti Tróji. Homér sa o ňom zmieňuje v pätnástom speve Iliady, kde umiera rukou hlavného veliteľa trójskeho vojska Hektora. V pätnástom speve Iliady sa rozpútala bitka v achájskom tábore a Trójania zatlačili Achájcov až k ich lodiam. Pokúšali sa ich aj zapáliť, ale v tom im zabránil hrdina Aias, ktorý lode bránil s veľkým nasadením.
Homér vo svojich veršoch opisuje Periféta ako statočného a múdreho muža: „Achájci sa rozpŕchli tiež, strach z Hektora mali a aj z otca Dia; tam usmrtil Hektor len Periféta – bol z Mykén, Kopreov milený syn, ktorý k silnému Héraklovi od kráľa Eurysthea kedysi chodieval ako posol. Z ďaleko horšieho otca syn znamenitý pochádzal, ktorý vynikal prednosťami všetkými, ako v rýchlom behu, tak v boji, a tiež rozumom prekonal aj všetkých vodcov z Mykén."
Saint-Denis-Catus

Poloha

Obec má rozlohu 10,78 km². Najvyšší bod je položený 337 m n. m. a najnižší bod 170 m n. m.

Obyvateľstvo

Počet obyvateľov obce je 211 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Étuz

Poloha

Obec má rozlohu 5,3 km². Najvyšší bod je položený 267 m n. m. a najnižší bod 207 m n. m.

Obyvateľstvo

Počet obyvateľov obce je 674 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Irodalom és Művészet

Irodalom és Művészet bol časopis, ktorý vychádzal na Slovensku od roku 1905.
Irodalom és Művészet bol literárnoumelecký časopis, ktorý vychádzal v Bratislave raz do týždňa. Zodpovedný redaktor bol József Hamvas. Noviny sa tlačili u K. Angermayera v Bratislave.
Boissezon

Poloha

Boissezon má rozlohu 19,36 km². Najvyšší bod je položený 734 m n. m. a najnižší bod 247 m n. m.

Obyvateľstvo

Boissezon má 382 obyvateľov (2009).
Graf vývoja obyvateľstva:
Zdroje: INSEE
Lietavec sťahovavý

Rozšírenie a početnosť

Lietavec sťahovavý žije od severnej Afriky až po Madagaskar, v Európe a južnou Áziou až po Austráliu.
Informačné a komunikačné technológie

Informačné a komunikačné technológie alebo menej často informačná a komunikačná technológia, skr. IKT (angl. information and communication(s) technology alebo menej často information and communication(s) technologies, ICT) sú technológie, ktoré umožňujú elektronicky zaznamenávať, uchovávať, vyhľadávať, spracovávať, prenášať a šíriť informácie. Ide teda o kombináciu informačnej technológie (a techniky) a komunikačnej technológie (a techniky).
Technológia = pracovný postup + súhrn zariadení a nástrojov, pomocou ktorých sa dotyčný pracovný postup vykonáva
IKT = súhrn zariadení, nástrojov a postupov používaných pri šírení informácií

História IKT

História pojmu informačno-komunikačných technológií siaha už do roku 1980. Podľa Burgerovej (2006) bol Alvin Toffler jedným z prvých ľudí, ktorí sa zaoberali týmto pojmom. Informačno-komunikačným technológiám sa venoval vo svojom knižnom diele Tretia vlna (The Third Wave), kde popisoval analýzu vývoja ľudskej spoločnosti.
V nasledujúcom období postupne vychádzali ďalšie publikácie, v ktorých sa ich autori zaoberali problematikou informačno-komunikačných technológií. Niektorí autori považovali informačné technológie len za techniku, ktorá spracováva informácie. Iní zase informačné technológie označujú ako „systém metód“, pomocou ktorého sa  podľa Koleničku (1998) realizuje maximálne využitie zdrojov (blízkych aj vzdialených) na komunikáciu v počítačových sieťach.
Rozvoj IKT na Slovensku prebiehal prostredníctvom reprezentovania našej krajiny rôznymi známymi osobnosťami ako napríklad Aurelom Stodolom, Štefanom Baničom, Milanom Rastislavom Štefánikom a Jozefom Murgašom. Jozef Murgaš je známy tým, že položil základy bezdrôtového prenosu a mobilnej komunikácie. Slovensko v tejto oblasti ani v súčasnosti nezaostáva, pretože práve zo Slovenska údajne pochádza jeden z najlepších antivírusových softvérových riešení.

Súčasnosť

Informačné a komunikačné technológie sú v dnešnej modernej dobe neoddeliteľnou súčasťou našich životov. Ľuďom šetria čas a uľahčujú prácu vo viacerých pracovných odboroch – v zdravotníctve (elektronické zdravotné karty...), v školstve, v doprave, v bankách, na úradoch, v priemysle a v mnohých iných oblastiach. IKT neustále napredujú, a preto je nevyhnutné, aby  sme sa vzdelávali a dokázali s takýmito technológiami pracovať.
Nelling

Poloha

Obec má rozlohu 7,4 km². Najvyšší bod je položený 252 m n. m. a najnižší bod 215 m n. m.

Obyvateľstvo

Počet obyvateľov obce je 292 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Moutiers (Meurthe-et-Moselle)

Poloha

Obec má rozlohu 6,82 km². Najvyšší bod je položený 273 m n. m. a najnižší bod 180 m n. m.

Obyvateľstvo

Počet obyvateľov obce je 1 687 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Macko

Aktívna hráčska kariéra

S tenisom začal v roku 1953 v Piešťanoch. Od roku 1965 sa stal členom TK Slovan Bratislava, kedy prispel k víťazstvu dorasteneckého družstva Slovan Bratislava na Majstrovstvách ČSSR družstiev. V rokoch 1964 a 1965 sa stal víťazom juniorského turnaja o Laneov pohár (predchodca turnaja ITF). V roku 1966 vyhral Pardubický juniorský turnaj a stal sa juniorským majstrom ČSSR. V roku 1966 sa prebojoval do štvrťfinále na medzinárodných majstrovstvách Francúzska juniorov Roland Garros. Reprezentoval ČSSR v súťaži o Galeov pohár v rokoch 1967 a 1968. Zvíťazil na medzinárodných turnajoch v Magdeburgu a v Subotici. Majstrom Slovenska v dvojhre mužov sa stal v rokoch 1965, 1970 a 1973. Reprezentoval tenisový oddiel Slovan Bratislava v extralige a I. tenisovej lige 13 rokov.

Trénerská kariéra

Po skončení hráčskej kariéry sa začal venovať trénerskej činnosti. V Slovane Bratislava trénoval najskôr v TSM a potom v extraligovom družstve. Úspešne ukončil trénerské štúdium trénera I. triedy a je držiteľom trénerskej licencie A. Zo známych hráčok trénoval Zrubákovú, Bajčikovú a Frimmelovú. Najväčší úspech dosiahol v roku 1984, kedy pôsobil ako tréner družstva ČSSR, ktoré v zložení Mečíř, Vajda, Nováček, Stankovič zvíťazilo na Majstrovstvách sveta družstiev juniorov vo Vichy (Francúzsko). Ďalej pôsobil ako tréner pri reprezentačných družstvách v súťažiach ETA ako Helvetia Cup, Becker Cup, Winter Cup, ako aj na súťažiach juniorov Roland Garros, Orange Bowl, Bonfiglio Miláno a ďalších. Od roku 1999 pôsobil ako tréner Tenisovej akadémie pri TJ Slávia Právnik Bratislava.

NTC (Národné tenisové centrum)

Po skončení trénerskej kariéry sa Ladislav Macko stal členom klubu NTC (Národné tenisové centrum). Pôsobil tam, ako kapitán mládežníckeho tenisového družstva, ktoré reprezentovalo našu Slovensko. Momentálne sa Ladislav Macko pravidelne zúčastňuje trénerských tenisových seminárov, a pôsobí v Národnom tenisovom centre, ako metodik klubu.
Budějovický Budvar

Budějovický Budvar alebo Budvar je obchodná značka českého piva vyrábaného v českobudějovickom pivovare Budějovický Budvar, n. p.

Známkoprávne problémy

Pivovar je vlastníkom 308 ochranných známok v 101 krajinách. Medzi najznámejšie patrí Budweiser Budvar, Budweiser, Budvar, Bud a Budějovický Budvar. V USA a Kanade sa pivo predáva pod obchodnou značkou Czechvar  Od začiatku 20. storočia trvá spor medzi pivovarom Budějovický Budvar a americkým pivovarom Anheuser-Busch o vlastníctvo ochranných známok. V súčasnej dobe prebieha viac než 40 súdnych sporov a 70 správnych konaní pred patentovými úradmi.
Columbus (kráter)

Vrstvy

Kráter Columbus obsahuje vrstvy alebo súvrstie. Horniny uložené do vrstiev sa nachádzajú na mnohých miestach Marsu. Niekedy sú tieto horniny rozlíšiteľné pomocou farieb. Do svetlofarebných hornín sú primiešané hydratované minerály ako sulfáty. Mars rover Opportunity preskúmal tieto vrstvy pomocou niekoľkých prístrojov. Niektoré z nich sú pravdepodobne tvorené jemnými časticami, pretože sa z nich vytvoril jemný piesok, z iných sú veľké balvany, čo naznačuje pevnejší materiál. Čadič je vulkanická hornina, o ktorej sa predpokladá že tvorí pevnejšie vrstvy. Čadič bol zistený na viacerých miestach Marsu. Vedecké prístroje zistili na Marse aj íl v niektorých vrstvách.
Ministerstvo školstva, vedy, výskumu a športu Slovenskej republiky

Ministerstvo školstva, vedy, výskumu a športu Slovenskej republiky je ústredným orgánom štátnej správy Slovenska pre školstvo a vzdelávanie.

Minister školstva

Ministerstvo školstva riadi a za jeho činnosť zodpovedá minister školstva, ktorého vymenúva prezident Slovenska na návrh predsedu vlády Slovenska.
Ministrom školstva je od 13. septembra 2017 Martina Lubyová.

Štátny tajomník ministerstva školstva

Ministra školstva v čase jeho neprítomnosti zastupuje v rozsahu jeho práv a povinností štátny tajomník. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh ministra školstva.
Hagéville

Poloha

Obec má rozlohu 8,94 km². Najvyšší bod je položený 272 m n. m. a najnižší bod 210 m n. m.

Obyvateľstvo

Počet obyvateľov obce je 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Währing

Währing je osemnásty viedenský obvod. Má rozlohu 6,28 km² a žije tu 47 391 obyvateľov (1.1.2007).
C.S.I.: Kriminálka Miami

Filmovanie

Seriál sa nakrúca hlavne v Spojených Štátoch. Hoci exteriéry sa filmujú v Severnej Floride, oblasti Miami-Dade, väčšia časť je kvôli lacnejšej produkcii a štúdiovým nákladom nakrútená v Los Angeles. Zábery na pláž a prístav sú obvykle filmované v Marina del Rey. Moderné exteriéry policajného riaditeľstva je FAA Credit union, blízko LAX. Interiéry policajného laboratória sú filmované v študiovom komplexte blízko Manhattanskej pláže.

Hudba

Úvodná pieseň, podobne ako pri sesterských seriáloch, je od skupiny The Who. V prípade tohto seriálu ide o pieseň „Won't Get Fooled Again“, ktorej slová zložil Pete Townsend a naspieval Roger Daltrey na ich album Who’s Next z roku 1971.

Štáb

Tvorcovia: Anthony E. Zuiker, Carol Mendelsohn a Ann Donahue.
Výkonní producenti: Jerry Bruckheimer, Anthony E. Zuiker, Carol Mendelsohn, Ann Donahue, Jonathan Littman, Danny Cannon, Nancy Miller a Sam Strangis.

Zápletka a štýl

Podobne, ako originálna C.S.I.: Kriminálka Las Vegas, C.S.I.: Kriminálka Miami zobrazuje spôsob práce tímu forenzných detektívov, vedcov, ktorí slúžia v Miamskom policajnom zbore. Odohráva sa v súčasnosti v oblasti Miami-Dade, pričom zahrňuje aj ďalšie oblasti, ako Miami, Kendall, Miami Beach, Coral Gables, Opa-Locka, Key Biscayne a podobne.
Tím kriminalistov vyšetruje záhadné a neobyčajné úmrtia, aby zistili, kto koho zabil a prečo. Taktiež riešia iné vážne zločiny, napríklad znásilnenia. Seriál sa často sústredí na jeden prípad v každej epizóde, na rozdiel od zvyšných dvoch sesterských seriálov, v ktorých sa rozoberajú po dva prípady v jednej epizóde. Viacero postáv sa vyskytuje vo všetkých troch CSI seriáloch.
Slavomír Gálik

Práce o ňom

LETZ, J.: Slovenská kresťanská filozofia 20. storočia a jej perspektívy, 2010, s. 225, 314.
Lyžičiar biely

Opis

Tento vták meria 80 – 90 cm, perie má biele, lyžicový zobák tmavý so žltou špičkou. Počas doby rozmnožovania majú lyžičiare žlté znaky aj na krku a vyvinie sa výrazná „čuprina”. Potravu (napr. bezstavovce) vyberá z plytkej vody rýchlymi pohybmi lyžicovým zobákom.

Výskyt a stav na Slovensku

Na Slovensku je možné nájsť aj väčšie skupiny (max 204 vtákov), hniezdi ich tu však do 32 párov.
Odhadovaný počet hniezdiacich párov je 0 - 35. Trendy neboli stanovené, nakoľko ide novohniezdiaci a fluktuujúci druh. Ekosozologický status v roku 1995 E - ohrozený druh. V roku 1998 EN:B1 - ohrozený. V roku 2001 EN - ohrozený. V roku 2014 EN D - silne ohrozený. Európsky ochranársky status SPEC2 - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia E - ohrozený druh.

Hniezdenie

Lyžičiar biely hniezdi v kolóniách v nadmorskej výške do 450 m. Do hniezda na strome (napr. dub) samica nakladie zvyčajne 3 – 4 (najviac 7) vajec. O mláďatá sa rodičia starajú 6 – 8 týždňov, úspešnosť chovu znižuje vysoká hladina vody.

Ochrana

Lyžičiar biely je z globálneho pohľadu najmenej ohrozený druh. Je zákonom chránený, spoločenská hodnota je 4610 € (Vyhláška MŽP č. 579/2008 Z.z.).
Burg-Reuland

Obyvateľstvo

Obec má približne 3 934 obyvateľov (2010).
Angelár

Svätý Angelár (* ? – † 886 alebo 887) bol žiakom sv. Cyrila a Metoda, jeden zo svätých sedmopočetníkov. O jeho pôvode sa nezachovali žiadne údaje. V roku 868 ho v Ríme spolu so sv. Sávom vysvätil biskup Formozus za diakona. Po vyhnaní z Veľkej Moravy po roku 885 sa spolu s Klimentom a Naumom dostal cez Belehrad do Bulharska. Pomerne skoro po príchode zomrel.
Marignane

Poloha

Obec má rozlohu 23,16 km². Najvyšší bod je položený 100 m n. m. a najnižší bod 0 m n. m.

Obyvateľstvo

Počet obyvateľov obce je 34226 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Filoponos

Ján Filoponos (iné mená: Ján Grammatikos, Ján Filóponos, starogr. Ιωάννης Φιλόπονος – Ióannés Filoponos; * 5. storočie, Alexandria – † 6. storočie) bol byzantský filozof, gramatik a teológ.
Patril do skupiny pôvodne pohanských učencov, ktorí čiastočne z nevyhnutnosti, čiastočne z presvedčenia prechádzali ku kresťanstvu od 4. storočia po Kr. Po svojom obrátení na kresťanskú vieru (okolo roku 500) sa pridal k radikálnej kresťanskej skupine, tzv. philopoenom čiže pomstiteľom, ktorí systematicky vystupovali proti učeniu pohanských filozofov potom, čo bolo kresťanstvo v rímskej ríši oficiálne uznané (rok 313). Ján Filoponos má veľký význam pre vývoj vedy 6. storočia, najmä vzhľadom na jeho koncepciu sveta, ktorá sa utvárala v boji s pohanskými učencami, predovšetkým s filozofom Simplikiom a s duchovnými oporami vtedajšieho novoplatonizmu, Platonom a Aristotelom.
Libichava

Historické názvy obce

Libichava (utraque Libaha - 1329, Liboha - 1373, Lubicha - 1397, Lybiha - 1412, Libika - 1412, Libichava - 1808, maďarsky Libichava, Libáka).
Hanuš Domanský

Životopis

Študoval klavír a kompozíciu na Konzervatóriu v Brne u Jána Duchoňa a hru na klavíri u Jaroslava Sháněla. Neskôr na Vysokej škole múzických umení v Bratislave u Dezidera Kardoša (kompozícia). V rokoch 1970 – 1975 bol zástupca vedúceho koncertného oddelenia umeleckej agentúry Slovkoncert. Od roku 1975 pracoval ako zástupca šéfredaktora Hlavnej redakcie hudobného vysielania ČsRo v Bratislave a potom v slovenskom rozhlase v redakcii symfonickej, opernej a komornej hudby ako vedúci redaktor. Je nositeľom niekoľkých ocenení.